Prozessprotokoll zu einem Erbstreit
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

20196 AD135 Memphis BGU1,136

ἀντίγραφον ὑπομνηματισμοῦ. ἐξ ὑπομνηματισμῶν [...]ου Κλαυδίου Φιλοξένου ἀρχιδικαστοῦ. ἔτους ιθ Αὐτοκράτορος Καίσαρος Τραιανοῦ Ἁδριανοῦ Σεβαστοῦ Φαμενὼθ κη ἐν Μέμφι ἐπὶ τοῦ βήματος. Ταποντὼς διʼ ἐκδίκου Πασίωνος τοῦ ἀνδρὸς πρὸς Φανομγέα καὶ [...]θέα. Βερνεικιανοῦ ῥήτορος εἰπόντος Πεθέα πάππον τῆς συνηγορουμένης πατέρα δὲ τῶν ἀντιδίκων ἔχοντα πρεσβύτατον υἱὸν ὁμώνυμον ἑαυτῷ τὸν πατέρα ταύτης τετελευτηκέναι, κατὰ δὲ τοὺς νόμους τῆς τῶν ὑπαρχόντων διμοιρίας ἀντιλαμβανόμενον ἐκεῖνον εἰς τὴν συνηγορουμένην ἀφήλικα οὖσαν συντεταχέναι καταγραφὰς ὑπαρχόντων, ἀποθανόντος δὲ τοὺς ἀντιδίκους θείους τῆς παιδὸς ἐνσεσεικέναι ἑαυτοὺς τῇ ἐπιτροπῇ καὶ πάντων ἀντιλαμβανομένους μήτε λόγους τετάχθαι μήτε γραφὴν τῶν καταλειφθέντων κατακεχωρικέναι μήτε τροφὰς τῇ ἐπιτροπευθείσῃ κεχορηγηκέναι. Διονυσίου καὶ Ἁρποκρατίωνος ῥητόρων ἀποκριναμένων ὀνηλάτην δημόσιον ὄντα τὸν τῆς ἀντιδίκου πατέρα μετέωρα πολλὰ καταλελοιπέναι, διʼ ἃ τοὺς συνηγορουμένους ἠναγκάσθαι τῶν πραγμάτων ἀντιλαμβάνεσθαι, ζημείας οὖν ὑπομένοντας εἰς τοῦτον τὸν λόγον ἀξιοῦν, εἰ βούλεται ἡ ἀντίδικος κατασχεῖν τὰ πατρῷα παραδοχὴν γενέσθαι τῶν δαπανῶν αὐτῶν, διαβεβαιουμένου τοῦ Πασίωνος μὴ γεγονέναι τὸν πατέρα τῆς ἐκδικουμένης ὀνηλάτην, Κλαύδιος Φιλόξενος νεωκόρος τοῦ μεγάλου Σαράπιδος γενόμενος ἔπαρχος σπείρης πρώτης Δαμασκηνῶν τῶν ἐν τῷ Μουσείῳ σιτουμένων ἀτελῶν ἱερεὺς καὶ ἀρχιδικαστής· ὁ τοῦ νομοῦ στρατηγὸς ἐξετάσει περὶ τούτου, καὶ ἐὰν φανῶσι οἱ περὶ τὸν Φανομγέα κατὰ ταύτην τὴν αἰτίαν ἀντειλημμένοι τῶν πατρῴων, τῆς ἐκκαλούσης, ἀποκατασταθῆναι αὐτῇ ποιήσει τὰ προσήκοντα. ἀνέγνων.